b'\n_START_ARTICLE_\nMetka Zupan\xc4\x8di\xc4\x8d (literarna zgodovinarka)\n_START_SECTION_\n\xc5\xbdivljenje in delo\n_START_PARAGRAPH_\nRodila se je 18.6.1950 v Celju. Pri \xc5\xa1estih letih se je z dru\xc5\xbeino preselila v Koper, leta 1967 je pa v Ljubljano. _NEWLINE_\xc5\xa0tudirala na Filozofski fakulteti v Ljubljani. Diplomirala je leta 1974 iz francoskega jezika in primerjalne knji\xc5\xbeevnosti ter na Akademiji za glasbo leta 1975 iz flavte. Poleg flavte igra tudi klavir. Doktorat 3. cikla (Doctorat de 3e cycle) je dosegla 1977 na univerzi Universit\xc3\xa9 des Sciences Humaines v Strasbourgu. Doktorsko delo Orfizem in polifonija v delih Clauda Simona je zagovarjala leta 1988 na Univerzi v Zagrebu. Post-doktorske \xc5\xa1tudije Habilitation \xc3\xa0 diriger les recherches je zaklju\xc4\x8dila leta 2005 na univerzi v Poitiersu. _NEWLINE_Kot asistenka za francosko knji\xc5\xbeevnost se je leta 1979 zaposlila na Oddelku za romanske jezike in knji\xc5\xbeevnosti, kjer je vodila vaje vezane na francoski roman. Od leta 1989 v Zdru\xc5\xbeenih dr\xc5\xbeavah Amerike in Kanadi. Pou\xc4\x8devala je francoski jezik na Univerzi v Minnesoti (Minneapolis, MN, ZDA), na Bowdoin Collegeu (Brunswick, Maine, ZDA), na Univerzi v Guelphu (Guelph, Ontario, Kanada), na Univerzi v Ottawi (Ottawa, Ontario, Kanada), na Univerzi McGill (Montreal, Qu\xc3\xa9bec, Kanada), na Washington Collegeu (Chestertown, Maryland, ZDA) in na University of the South (Sewanee, Tennessee, ZDA). Od 2000 do upokojitve avgusta 2017 je pou\xc4\x8devala na Univerzi Alabame (Tuscaloosa, Alabama, ZDA). Predavala je franco\xc5\xa1\xc4\x8dino, francosko fonetiko, prevajanje, francosko kulturo ter frankofonsko literaturo na Oddelku za moderne in klasi\xc4\x8dne jezike in dosegla naziv \xc4\x8dastna profesorica (Professor Emerita of French and Modern Languages)._NEWLINE_Ukvarja se z mitologijo in mitokritiko v sodobni francoski in frankofonski knji\xc5\xbeevnosti (izhaja iz Gilberta Duranda), v kar vklju\xc4\x8duje frankofonsko feministi\xc4\x8dno prozo, modernizem v francosko govore\xc4\x8di Kanadi in francoski novi roman (avtor Claude Simon). Preu\xc4\x8duje predvsem \xc5\xbeenske avtorice (H\xc3\xa9l\xc3\xa8ne Cixous, Julia Kristeva, Chantal Chawaf, Jeanne Hyvrard, Louise Dupr\xc3\xa9, Francine D\'Amour, France Th\xc3\xa9oret, Marie-Sissi Labr\xc3\xa8eche, Andr\xc3\xa9e Christensen, Ma\xc3\xafssa Bey, Assia Djebar,  Ananda Devi) ter avtorice indijske diaspore (Chitra Banerjee Divakaruni). _NEWLINE_Objavlja v francoskem, angle\xc5\xa1kem in slovenskem jeziku. Izdala je tri monografije v franco\xc5\xa1\xc4\x8dini._NEWLINE_Hkrati se ukvarja tudi z jogo po metodi B.K.S. Iyengarja. Jogo je vklju\xc4\x8dila tudi v \xc5\xa1tudijski program (seminar "Yoga:East and West")._NEWLINE_Iz franco\xc5\xa1\xc4\x8dine v sloven\xc5\xa1\xc4\x8dino je drugi polovici 70ih in 80ih prevedela devet romanov. _NEWLINE_Je prejemnica francoskega priznanja "Chevalier dans les Palmes Acad\xc3\xa9miques" (2008).'